**Pabalsts/atbalsts pašvaldībās mājokļa vides pielāgošanai vai ārējas vides pielāgošanai – pašvaldības brīvprātīgā iniciatīva**

|  |  |  |
| --- | --- | --- |
| Nr. | **Pašvaldība** | **Saistošie noteikumi, kas noteiktu pabalstu/atbalstu mājokļa vides pielāgošanai vai ārējas vides pielāgošanai** |
| 1. | **Aizkraukles** novada pašvaldība | Nav šādu SN. |
| 2. | **Alūksnes** novada pašvaldība | Nav šādu SN. |
| 3. | **Augšdaugavas** novada pašvaldība | Nav šādu SN, katru šādu gadījumu skata domes sēdē un tad lemj (pēdējie 2 gadījumi bija, ka tika piesaistīts Apeirons un slēgts līgums, lai izbūvētu piekļuvi mājoklim).  Pēc Tiesībsarga apkopotās informācijas (iekopēta šīs tabulas beigās) redzams, ka ir iespēja pieteikties šādam atbalstam saskaņā ar saistošajiem noteikumiem “Par palīdzību dzīvokļa jautājumu risināšanā” – šajos noteikumos nekāds atbalsts netiek noteikts |
| 4. | **Ādažu** novada pašvaldība | 2022.gada 28.parīļa saistošie noteikumi Nr. 40/2022 “Par atbalsta pasākumiem mājokļa vides pielāgošanai personām ar funkcionēšanas ierobežojumiem Ādažu novadā”.  Tiesības saņemt atbalstu ir personai ar I un II grupas invaliditāti vai bērnam ar invaliditāti, kas pārvietojas ratiņkrēslā vienam no šādiem atbalsta veidiem:  1) pacēlāja piegāde, uzstādīšana vai mājokļa pielāgošana pacēlāja uzstādīšanai, ko nodrošina un finansē Ādažu novada pašvaldība, līdz 5000 *euro*;  2) vienreizējs pabalsts mājokļa pielāgošanai, ko persona veic patstāvīgi – līdz 5000 *euro*. |
| 5. | **Balvu** novada pašvaldība | Nav šādu SN. |
| 6. | **Bauskas** novada pašvaldība | Nav šādu SN, taču, ņemot vērā Tiesībsarga apkopoto informāciju, iespējams, ka šādam atbalstam ir iespēja pieteikties pamatojoties uz 2022. gada 26. maija saistošajiem noteikumiem Nr. 10 “Par sociālajiem pakalpojumiem Bauskas novadā” (es gan tur regulējumu neatrodu – iespējams, ka zem Ergoterapeita pakalpojums, kura ietvaros tiek sniegtas konsultācijas par vides pielāgošanu un tehniskajām palīgierīcēm). |
| 7. | **Cēsu** novada pašvaldība | 2021. gada 29.decembra saistošie noteikumi Nr. 25 “Par pabalstu mājokļa vides pielāgošanai Cēsu novadā”.  Pabalstu var saņemt persona ar I vai II grupas invaliditāti, kurai ir kustību funkcionālie traucējumi, vai bērns līdz 18 gadu vecuma sasniegšanai, kuram noteiktas medicīniskās indikācijas īpašas kopšanas nepieciešamībai šādiem mērķiem:  1) iekštelpu vides pielāgojumu izbūvei;  2) iekštelpu aprīkošanai ar tehniskajiem palīglīdzekļiem;  3) ārējās vides pielāgošanai – pandusa (uzbrauktuves) ierīkošanai vai pacēlāja iegādei un ierīkošanai, ja persona dzīvo ēkas pirmajā stāvā.  Pabalsts apmērs ir nepārsniedzot 12 000 *euro* mājokļa iekšējās vai ārējās vides pielāgošanai, 3000 *euro –* tehnisko palīglīdzekļu iegādei. |
| 8. | **Daugavpils valstspilsētas** pašvaldība | 2015. gada 30. aprīļa saistošie noteikumi Nr. 23 “Daugavpils valstspilsētas pašvaldības atbalsts personām ar invaliditāti vides pieejamības nodrošināšanai”.  Pabalstu var saņemt persona ar I un II grupas invaliditāti, kā arī bērns ar invaliditāti ar kustību traucējumiem, ja persona pārvietojas riteņkrēslā:  1) mājokļa pielāgošanas izdevumu segšanai ir līdz 4000,00 *euro*;  2) pandusa ierīkošanas izdevumu segšanai ir līdz 13 000 *euro*;  3) pacēlāja piešķiršanu lietošanā un ierīkošanas izdevumu segšanai ir līdz 9000,00 *euro*;  4) atbalsta saņemšanai nepieciešamo dokumentu sagatavošanas izdevumu segšanai ir līdz 800,00 *euro*. |
| 9. | **Dienvidkurzemes** novada pašvaldība | Nav šādu SN.  Praksē katru gadījumu izskata individuāli.  Netieši atsaucās uz Dienvidkurzemes novada pašvaldības domes 2022. gada 27. janvāra saistošiem noteikumiem Nr. 2022/2 “Par brīvprātīgās iniciatīvas pabalstiem Dienvidkurzemes novadā”, bet tiešā veidā tur nekas nav minēts. |
| 10. | **Dobeles** novada pašvaldība | Nav šādu SN.  Ir plānots sagatavot priekšlikumu par šādiem SN izskatīšanai uz augusta sēdi (ar domu par finansējuma iekļaušanu šim mērķim nākamā gada budžetā). |
| 11. | **Gulbenes** novada pašvaldība | Nav šādu SN. Praksē katru gadījumu izskata individuāli – risina ar domes lēmumu (ir bijis 1 šāds gadījums). |
| 12. | **Jelgavas valstspilsētas** pašvaldība | 2013. gada 23. maija saistošie noteikumi Nr. 13-12 “Par atbalsta pasākumiem vides pielāgošanai personai, kura pārvietojas riteņkrēslā”.  Pabalstu var saņemt persona ar kustību traucējumiem ar I grupas invaliditāti un persona līdz 18 gadu vecumam, kurai ir noteiktas medicīniskās indikācijas bērna invalīda kopšanas nepieciešamībai un kura, pārvietojoties mājokļa iekšējā un ārējā vidē, izmanto tikai riteņkrēslu;  Pabalsta apmērs mājokļa iekšējās vides pielāgošanai ir līdz 3500,00 *euro*.  Pabalsta apmērs viendzīvokļa mājas ārējās vides pielāgošanai – pandusa (uzbrauktuves) izbūvei ir līdz 5300,00 *euro*.  Pabalsta tehniskā palīglīdzekļa tehniskajai apkopei apmērs ir līdz 426,86 *euro*.  Pacēlāju nodod personas lietošanā saskaņā ar patapinājuma līgumu, un šis atbalsts tiek piešķirts vienu reizi. |
| 13. | **Jelgavas novada** pašvaldība | 2021. gada 10. decembra saistošie noteikumi Nr. 19 “Kārtība, kādā personas ar kustību traucējumiem Jelgavas novadā var saņemt pabalstu mājokļa vides pielāgošanas izdevumu kompensēšanai”.  Pabalstu var saņemt personas ar I un II grupas invaliditāti ar kustību traucējumiem un bērni ar kustību traucējumiem, kuriem ir noteiktas medicīniskās indikācijas bērna invalīda kopšanas nepieciešamībai  Pabalsta maksimālais apmērs ir līdz 6000 *euro*. |
| 14. | **Jēkabpils** novada pašvaldība | Vēl ir spēkā Jēkabpils pilsētas domes 2017. gada 30. novembra saistošie noteikumi Nr. 26 “Saistošie noteikumi par atbalsta pasākumiem vides pieejamības nodrošināšanai personām ar kustību traucējumiem”.  Pabalstu var saņemt persona, kura ir bērns invalīds vai pilngadīga persona ar I grupas invaliditāti.  Atbalsta pasākumu veidi:  1) pabalsts vides pielāgošanai – maksimālais apmērs ir 2500 *euro*.  2) atbalsts pandusa ierīkošanai – maksimālais apmērs ir 3000 *euro*.  3) pacēlāja nodošana personas lietošanā – maksimālā summa ir 4000 *euro*.  4) pabalsts izdevumu segšanai, kas saistīti ar dokumentu noformēšanu – maksimālais apmērs ir 350 *euro*. |
| 15. | **Jūrmalas valstspilsētas** pašvaldība | 2021. gada 28. janvāra saistošie noteikumi Nr. 8 “Par Jūrmalas pilsētas pašvaldības palīdzību vides pielāgošanai personām, kuras pārvietojas riteņkrēslā, un mājokļa pielāgošanai personām ar redzes invaliditāti”.  Pabalstu var saņemt Persona, kura ir atzīta par I vai II grupas invalīdu vai bērns invalīds un pārvietojas riteņkrēslā, savukārt tiesības saņemt palīdzību vienu reizi mājokļa pielāgošanai ir personai ar I vai II grupas redzes invaliditāti vai bērnam ar redzes invaliditāti, vides pielāgošanas darbiem, ietverot vienu vai vairākus no sekojošiem pielāgojumu veidiem:   1. mājokļa pielāgošanas darbu veikšanu; 2. uzbrauktuves ierīkošanu; 3. pacēlāja iegādi un uzstādīšanu, nododot to personas lietošanā.   Palīdzības apmērs personai, kura pārvietojas riteņkrēslā vides pielāgošanai ir līdz 5000 *euro.*  Palīdzības apmērs personai ar redzes invaliditāti vai bērnam ar redzes invaliditāti ir līdz 1500 *euro.* |
| 16. | **Krāslavas** novada pašvaldība | Nav šādu SN.  Praksē katru gadījumu izskatītu individuāli. |
| 17. | **Kuldīgas** novada pašvaldība | Vēl ir spēkā Kuldīgas novada pašvaldības 2016. gada 31. marta saistošie noteikumi Nr. 2016/4 “Par kārtību, kādā Kuldīgas novada pašvaldība piešķir pabalstu mājokļa pielāgošanai personām, kuras pārvietojas riteņkrēslā, tai skaitā riteņkrēsla pacēlāju iegādei”.  abalstu var saņemt persona ar I vai II grupas invaliditāti, kā arī bērns invalīds ar kustību traucējumiem, ja persona pārvietojas riteņkrēslā, tai skaitā ierīkojot pacēlāju.  Pabalsts paredzēts pacēlāja iegādei vai mājokļa pielāgošanai. |
| 18. | **Ķekavas** novada pašvaldība | 2021.gada 6.oktobra saistošie noteikumi Nr.28/2021 “Par atbalsta pasākumiem mājokļa vides pielāgošanai personām ar funkcionēšanas ierobežojumiem Ķekavas novadā”.  Atbalstu var saņemt persona ar I vai II grupas invaliditāti vai bērns ar invaliditāti, kurai ir apgrūtināta pārvietošanās, kustību traucējumi vai kustību traucējumu dēļ ikdienā izmanto ratiņkrēslu.  Atbalsts mājokļa pielāgošanas izdevumu segšanai vienai personai tiek piešķirts:   1. mājokļa ārējās vides pielāgošanai, kas paredzēts stacionāra ratiņkrēslu pacēlāja uzstādīšanai, līdz 10000,00 *euro* reizi piecos gados; 2. mājokļa iekšējās vides pielāgošanai līdz 5000,00 *euro* reizi piecos gados. |
| 19. | **Liepājas valstspilsētas** pašvaldība | 2018. gada 15. februāra saistošajiem noteikumiem Nr. 3 “Par pabalstu mājokļa ārējās vides pielāgošanai personai, kura pārvietojas riteņkrēslā”.  Pabalstu ir tiesības saņemt personai ar kustību traucējumiem, kura pārvietojas riteņkrēslā, un kurai ir noteikta I vai II invaliditātes grupa, vai bērnam ar invaliditāti.  Pabalsta apmērs ir līdz 15 000 *euro* vienai personai. |
| 20. | **Limbažu** novada pašvaldība | Nav šādu SN. (Alojai un Salacgrīvai šādu SN nebija.)  Praksē katru gadījumu izskatītu individuāli. |
| 21. | **Līvānu** novada pašvaldība | 2019. gada 30.maija saistošie noteikumi Nr. 8 “Par atbalsta pasākumiem vides pieejamības nodrošināšanai personām ar kustību traucējumiem Līvānu novada pašvaldībā”.  Tiesības uz atbalsta pasākumiem ir personai, kura ir bērns ar invaliditāti vai pilngadīga persona ar I grupas invaliditāti.  Atbalsta pasākumu veidi:   1. pabalsts vides pielāgošanai; 2. atbalsts pandusa ierīkošanai.   Pabalsts vai atbalsts tiek piešķirts 50 % apmērā no kopējās pakalpojuma izmaksas summas, bet nepārsniedzot pabalsta vides pielāgošanai vai atbalsta pandusa ierīkošanai maksimālo apmēru 2000 euro. |
| 22. | **Ludzas** novada pašvaldība | Nav šādu SN.  Tiesībsarga apkopojumā norādīts, ka pašvaldība izskata indivuduālus iesniegumus. |
| 23. | **Madonas** novada pašvaldība | Nav šādu SN. Šādi SN bija Madonas PV (ar budžetu 5000 eiro uz gadījumu), bet tagad tiek domāts par jaunu SN izstrādi, saskaņojot to ar nākamā gada budžetu. |
| 24. | **Mārupes** novada pašvaldība | 2021. gada 22. decembra saistošie noteikumi Nr.36/2021 “Par Mārupes novada pašvaldības pabalstiem iedzīvotājiem bez materiālā stāvokļa izvērtēšanas”.  Vienreizējs pabalsts viena mājokļa pielāgošanai līdz 6000,00 *euro* apmērā, ņemot vērā ergoterapeita novērtējumu par personas vai personas aprūpē esoša bērna spējām un nepieciešamo fiziskās vides pielāgojumu, kā arī mājokļa pielāgošanas darbu un materiālu izmaksu aprēķinu un izdevumus apliecinošus dokumentus, ja personai ir funkcionāli traucējumi, personai ir pārvietošanās grūtības, personai ir noteikta 1. vai 2. grupas invaliditāte vai bērnam ar invaliditāti. |
| 25. | **Ogres** novada pašvaldība | 2021. gada 23. septembra saistošie noteikumi Nr. 20/2021 “Par atbalstu mājokļa ārējās vides pielāgošanai personai ar kustību traucējumiem”.  Atbalstu ir tiesības saņemt personai ar kustību traucējumiem un kurai ir noteikta I vai II invaliditātes grupa, vai bērnam ar invaliditāti, kura savu dzīvesvietu deklarējusi un dzīvo Ogres novada administratīvajā teritorijā Maksimālais pašvaldības finansējuma apmērs, kas var tikt piešķirts vienai personai, ir līdz 6 000 euro. Ja mājokļa ārējās vides pielāgošanas darbu izmaksas pārsniedz šo noteikto atbalsta maksimālo apmēru, komisija var lemt par finansējuma palielināšanu, izvērtējot katru gadījumu atsevišķi, ņemot vērā budžetā paredzētā finansējuma atlikumu un atbalsta saņēmēju reģistrā reģistrēto personu vajadzības. |
| 26. | **Olaines** novada pašvaldība | Nav šādu SN, bet SD ir dots uzdevums līdz gada beigām izstrādāt SN projektu, kā arī prasīt finansējuma iekļaušanu nākamā gada budžetā.  Šobrīd izskata katru gadījumu atsevišķi domes sēdē. |
| 27. | **Preiļu** novada pašvaldība | Nav šādu SN. |
| 28. | **Ropažu** novada pašvaldība | 2022. gada 11. maija saistošie noteikumi Nr. 19/22 “Par atbalsta pasākumiem mājokļa vides pielāgošanai personām ar funkcionēšanas ierobežojumiem”.  Aprīko un pielāgo mājokļa vidi personām ar I vai II grupas invaliditāti vai bērnam ar invaliditāti, kuram ir apgrūtināta pārvietošanās, kustību traucējumi vai kustību traucējumu dēļ ikdienā izmanto ratiņkrēslu, lai uzlabotu iespējas iekļūt un pārvietoties mājoklī.  Pabalsts mājokļa pielāgošanas izdevumu segšanai vienai personai tiek piešķirts:  1) mājokļa ārējās vides pielāgošanai, kas paredzēts stacionāra ratiņkrēslu pacēlāja uzstādīšanai, līdz 10 000,00 *euro;*  2)mājokļa iekšējās vides pielāgošanai līdz 5 000,00 *euro.* |
| 29. | **Rēzeknes** novada pašvaldība | Nav tādu SN.  Bet ir 2016. gada 18. februāra “Kārtība, kādā tiek piešķirts pabalsts mājokļa pielāgošanai personām, kuras pārvietojas ratiņkrēslā”. (Tā ir kārtība, bet ne SN).  Pabalstu var saņemt persona ar invaliditāti, kurai ir ierobežotas pārvietošanās spējas. Personām ar kustību traucējumiem, budžeta ietvaros tiek piedāvāti šādi tehniskie risinājumi:   1. durvju aiļu paplašināšana, 2. grīdu līmeņojumi dzīvojamās telpās, 3. uzbrauktuves, pandusi, margas kāpņu telpās, 4. celiņu ierīkošana, atjaunošana privātās mājas teritorijā, lai persona var tikt no mājām līdz ceļam, kā arī daudzdzīvokļu mājas pagalmā – no sliekšņa līdz trotuāram, 5. tualešu, vannas istabu pielāgošana. 6. tehnisko palīglīdzekļu rekomendēšana, ja nepieciešams – uzstādīšana (vannas krēsli, tualetes poda paaugstinājums, rokturi, u.c. palīglīdzekļi pēc nepieciešamības).   Pabalsta apmērs mājokļa pielāgošanai, nedrīkst pārsniegt 350 euro vienai personai. |
| 30. | **Rēzeknes valstspilsētas** pašvaldība | Nav šādu SN.  Ir 2013.gadā apstiprināta kārtība par mājokļu vides pielāgošanu, kas ir spēkā, taču tagad vairs pieprasījuma tāda nav (agrāk pa 20 gadījumiem gadā atrisināja). Ir kāpņu kāpēji, ko PV nodod lietošanā u.c. tehniskie līdzekļi. Lai gan kopumā tehniskos līdzekļus tagad nodrošina Vaivaru tehnisko palīglīdzekļu centrs.  Praksē katru gadījumu izskata individuāli – 2021.gadā ir pielāgota viena nobrauktuve. Tagad lūdz personu rakstīt iesniegumu un piedalīties arī ar līdzmaksājumu. |
| 31. | **Rīgas** **valstspilsētas** pašvaldība | 2020. gada 3. aprīļa saistošie noteikumi Nr. 10 "Par Rīgas pilsētas pašvaldības pabalstu mājokļa pielāgošanai personām, kuras pārvietojas riteņkrēslā, un personām ar redzes invaliditāti".  Tiesības saņemt pabalstu ir personai, kura ir atzīta par I vai II grupas invalīdu vai bērnu invalīdu un pārvietojas riteņkrēslā, un personai ar I vai II grupas redzes invaliditāti vai bērnam ar redzes invaliditāti. Pabalsts ir paredzēts mājokļa pielāgošanas darbu, tostarp nepieciešamo dokumentu – tāmes, mājokļa pārbūves vai atjaunošanas projekta vai vienkāršotās pārbūves vai atjaunošanas apliecinājuma kartes izstrādes un tās saskaņošanas Rīgas domes Pilsētas attīstības departamentā, apmaksai. Pabalstu var saņemt atkārtoti, ja iepriekš pielāgotā mājoklī dzīvojošā persona, saņemot pašvaldības palīdzību dzīvokļa jautājumu risināšanā, pāriet dzīvot uz pašvaldības īpašumā esošu dzīvokli, t.sk. servisa dzīvokli, kā arī gadījumos, ja mājoklī pastāv apstākļi, kas ierobežo personas aktivitāšu spējas un rada atkarību no citas personas palīdzības, ko apliecina Dienesta ergoterapeita atzinums. Šajā gadījumā pabalsts tiek piešķirts ne biežāk kā reizi piecos gados.  Pabalsta apmērs ir līdz 4000 *euro* Personai, kura pārvietojas riteņkrēslā, un līdz 1500 *euro* Personai ar redzes invaliditāti.  2022. gada 8. jūnija saistošie noteikumi Nr. 138 “Par riteņkrēsla pacēlāja piešķiršanu lietošanā”.  Pacēlājs tiek uzstādīts personas dzīvesvietā ārpus dzīvojamām telpām. |
| 32. | **Salaspils** novada pašvaldība | 2015. gada 28. janvāra saistošie noteikumi Nr. 3/2015 „Par atbalsta pasākumiem mājokļa vides pielāgošanai personām ar funkcionēšanas ierobežojumiem”.  Pabalstu var saņemt persona ar I vai II grupas invaliditāti, kurai ir apgrūtināta pārvietošanās, kustību traucējumi vai, kura kustību traucējumu dēļ ikdienā izmanto ratiņkrēslu Pabalstu nepiešķir tādu tehnisko palīglīdzekļu iegādei vai aprīkošanai, kurus personai ir tiesības saņemt vai tā saņem izmantojot valsts finansējumu vai valsts finansētu atbalsta programmu.  Pabalstu ir tiesības saņemt atkārtoti, bet ne biežāk kā reizi piecos gados, ja iepriekš pielāgotā mājoklī dzīvojošā persona, saņemot pašvaldības palīdzību dzīvokļa jautājumu risināšanā, pāriet dzīvot uz pašvaldības īpašumā vai lietošanā esošu dzīvokli saskaņā ar noslēgto īres līgumu, kā arī, ja ir iestājušies nepārvarami, ārkārtēja rakstura apstākļi, kurus persona nevarēja iepriekš paredzēt un novērst un, kuru rezultātā persona vairs nevar lietot pielāgoto mājokli, ko apliecina sertificēta būveksperta atzinums. Pie šādiem apstākļiem pieskaitāmas dabas stihijas, ugunsnelaime, eksplozija, kā rezultātā mājoklis ir neatgriezeniski bojāts un lietošanai vai atjaunošanai nederīgs.   Pabalsts mājokļa pielāgošanas izdevumu segšanai tiek piešķirts līdz 10 000,00 *euro* reizi piecos gados. |
| 33. | **Saldus** novada pašvaldība | Nav šādu SN un nav paredzēti. Pielāgo mājokļus, ja tie ir PV dzīvokļi, privātpersonām ne |
| 34. | **Saulkrastu** novada pašvaldība | 2022. gada 26. janvāra saistošie noteikumi “Kārtība, kādā personas ar kustību traucējumiem Saulkrastu novadā var saņemt pabalstu mājokļa vides pielāgošanai”.  Pabalstu var saņemt persona ar I vai II grupas invaliditāti, kurai ir kustību funkcionālie traucējumi, vai bērns līdz 18 gadu vecumam, kuram noteiktas medicīniskās indikācijas īpašas kopšanas nepieciešamībai.  Persona, vai tās likumiskais pārstāvis vai pilnvarotais pārstāvis, var saņemt pabalstu, lai veiktu:  1) iekštelpu vides pielāgojumu izbūvi;  2) iekštelpu aprīkošanu ar tehniskajiem palīglīdzekļiem;  3) ārējās vides pielāgošanu – pandusa (uzbrauktuves) ierīkošanu vai pacēlāja iegādi un ierīkošanu.  Pabalstu piešķir pēc faktiskajiem izdevumiem, bet nepārsniedzot 5000,00 *euro.* |
| 35. | **Siguldas** novada pašvaldība | 2021. gada 4. novembra saistošie noteikumi Nr. 24 “Par Siguldas novada pašvaldības brīvprātīgas iniciatīvas pabalstiem”. XIV. nodaļa – Vienreizējs pabalsts vides pieejamības pielāgošanai personām ar invaliditāti un kustību traucējumiem.  Pabalstu var saņemt persona ar I vai II grupas invaliditāti un kustību traucējumiem, kā arī bērns ar invaliditāti un kustību traucējumiem.  Pabalsta apmērs:  1.stāvā vides pielāgošanai ir līdz 5 000,00 *euro*;  2.stāvā un katra nākamā stāva vides pielāgošanai ir līdz 10 000,00 *euro*. |
| 36. | **Smiltenes** novada pašvaldība | Šādu SN nav, bet plāno izstrādāt.  Situācija ir tāda, ka tie SN, kuri bija norādīti Tiesībsarga apkopotajā informācijā ir zaudējuši spēku - <https://m.likumi.lv/doc.php?id=305766>, bet tajos nav bijusi noteikta tāda atbalsta summa kāda norādīta informācijas apkopojumā.  Savukārt jaunie SN – 2022. gada 30. marta saistošie noteikumi “Par Smiltenes novada pašvaldības līdzfinansējuma apjomu un tā piešķiršanas kārtību dzīvojamām mājām piesaistīto zemesgabalu labiekārtošanai” - <https://m.likumi.lv/ta/id/331889-par-smiltenes-novada-pasvaldibas-lidzfinansejuma-apjomu-un-ta-pieskirsanas-kartibu-dzivojamam-majam-piesaistito-zemesgabalu-labiekartosanai> arī nenosaka konkrēti šo atbalstu. |
| 37. | **Talsu** novada pašvaldība | 2021. gada 30. septembra saistošie noteikumi Nr. 22 “Pabalsts mājokļa vides pielāgošanai”.  Pabalstu var saņemt persona ar I vai II grupas invaliditāti, kurai ir kustību funkcionālie traucējumi, vai bērns līdz 18 gadu vecumam, kuram noteiktas medicīniskās indikācijas īpašas kopšanas nepieciešamībai, lai veiktu:   1. iekštelpu vides pielāgojumu izbūvi; 2. iekštelpu aprīkošanu ar tehniskajiem palīglīdzekļiem; 3. ārējās vides pielāgošanu – pandusa (uzbrauktuves) ierīkošanu vai pacēlāja iegādi un ierīkošanu, ja persona dzīvo ēkas pirmajā stāvā.   Pabalsta maksimālais apmērs ir 3500,00 *euro.* |
| 38. | **Tukuma** novada pašvaldība | Nav šādu SN. Bija doma, ka iekļaus šo jautājumu Tukuma novada domes 29.12.2021. saistošajos noteikumos Nr. 45 “Par kārtību, kādā Tukuma novada pašvaldība sniedz palīdzību dzīvokļa jautājumu risināšanā”, tomēr šeit nav regulēts jautājums par mājokļa vides pieejamību. |
| 39. | **Valkas** novada pašvaldība | Nav šādu SN, varbūt tiks par tiem lemts pie nākamā gada budžeta, taču šobrīd secina, ka trūkst finansējuma  Izskata individuālus pieteikumus. |
| 40. | **Valmieras** novada pašvaldība | 2021. gada 26. augusta saistošie noteikumi Nr. 7 “Par mājsaimniecības atzīšanu par trūcīgu vai maznodrošinātu un sociālās palīdzības pabalstiem Valmieras novada pašvaldībā” – IV. nodaļa Pabalsts mājokļa pielāgošanai.  Pabalstu var saņemt persona, kurai ir I grupas redzes invaliditāte vai I grupas invaliditāte un kura pārvietojas riteņkrēslā, tā apmērs ir 2000 *euro*, lai veiktu:   1. iekštelpu vides pielāgojumu izbūvi; 2. iekštelpu aprīkošanu ar tehniskajiem palīglīdzekļiem; 3. ārējās vides pielāgošanu – pandusa (uzbrauktuves) ierīkošanu vai pacēlāja iegādi un ierīkošanu, ja Persona dzīvo ēkas pirmajā stāvā). |
| 41. | **Varakļānu** novada pašvaldība | Nav šādu SN, un šobrīd nav arī aktuāli. |
| 42. | **Ventspils** novada pašvaldība | Nav šādu SN, šobrīd top. |
| 43. | **Ventspils valstspilsētas** pašvaldība | 2011.gada 6. jūnija saistošie noteikumi Nr. 6 “Par pandusu un pacēlāju ierīkošanu personām ar kustību traucējumiem mājokļa vides pieejamībai”.  Pandusu un/vai pacēlāju var ierīkot, ja persona ir atzīta par I grupas invalīdu vai bērnu invalīdu ar kustību traucējumiem. |

<https://www.tiesibsargs.lv/uploads/content/pasvaldibu_darbiba_majoklu_pieejamibas_nodrosinasanas_joma_1652259564.pdf>